text
stringlengths 23
555
| dataset
stringclasses 1
value | script
stringclasses 1
value | lang_script
stringclasses 1
value |
|---|---|---|---|
Ub afa kokor wanawanan hire , naatu kokor ana fafa’amaim isuken .
| Bible_taxi1500 | Latn | aai_Latn |
Naatu ub afa i me gewasin yan hire hikuboubunih hiyen gewas ro’oro’oh hiya , afa hibiw 100 na’atube , afa i 60 na’atube , afa i 30 na’atube .
| Bible_taxi1500 | Latn | aai_Latn |
Imih o yait tain nama’am tur inanowar . ”
| Bible_taxi1500 | Latn | aai_Latn |
Naatu Jesu ana bai’ufununayah hina hibatiy hi’o , “ Aisim oroubonamaim sabuw kubi’obaiyih ? ”
| Bible_taxi1500 | Latn | aai_Latn |
Jesu iyafutih eo , “ Orereb ana so’ob wa’iwa’irin mar ana aiwob isan i God kwa it , men iti sabuw itihimih .
| Bible_taxi1500 | Latn | aai_Latn |
Imih orot yait orereb ana so’ob biyan ema’am , God boro tafan naya’abar nitin ana so’ob nara’at , baise orot yait nati so’ob men biyan ema’am naatu ana so’ob kikimin nati biyanamaim ema’am God boro nabosair .
| Bible_taxi1500 | Latn | aai_Latn |
Ana’an nati ayu oroubonamaim sabuw abi’obaiyih . Sabuw matah ema’am baise boro men hina’itin , Tainih ema’am baise boro men hinanowar naniyan hinab .
| Bible_taxi1500 | Latn | aai_Latn |
Dinab orot Isaiah ana Bukamaim eo kikirum i na ibiturobe . ‘ Iti sabuw tur hinanowar , baise boro men naniyan hinabaimih matah ema’am baise boro men hina’itinimih .
| Bible_taxi1500 | Latn | aai_Latn |
Anayabin ukwarih fokar , tainih higibud , matah hibofafaren . Sawar iti men hitasinaf , karam tur boro hitanowar , abis emamatar hita’itin hai not takusib , tur naniyan hitab , kakafih hitihamiyen , hita’intabir ayu atiyawasih . ’
| Bible_taxi1500 | Latn | aai_Latn |
Baise Kwa i kwabiyasisir , anayabin matayan kwa’i’itin naatu tain yan tur kwanonowar .
| Bible_taxi1500 | Latn | aai_Latn |
Anababatun a tur ao’owen , dinab orot moumurih na’in naatu sabuw gewasih hikok kwanekwan , kwa abisa kwa’i’itin i hita’itin naatu abisa kwanonowar i hitanowar . Baise nati ana maramaim sawar men matar boro hita’itin . ”
| Bible_taxi1500 | Latn | aai_Latn |
“ Tain kwanarub ub tanumayan ana oroubon ao kwananowar naniyan kwanab , yabin kwanaso’ob .
| Bible_taxi1500 | Latn | aai_Latn |
Sabuw iyab mar ana aiwob isan Tur Gewasin ao tenonowar naatu naniyan men tabaib i ub ef yanamaim orot ta’asiy re’er na’atube , Tur Gewasin tenonowar ana maramaim demon kakafin ena hai not ebikwaris .
| Bible_taxi1500 | Latn | aai_Latn |
Naatu orot ana ub afa to yan hire’ere ana itinin i sabuw iyab tur tenonowar ana maramaim i tibiyasisir .
| Bible_taxi1500 | Latn | aai_Latn |
Baise dogoroh wanawanan nati ub wairoron i men re eof barur , imih Tur Gewasin isan hina’uwih hinarurukaukuwih boro mar ta’imonamo hai baitumatum hinihamiy .
| Bible_taxi1500 | Latn | aai_Latn |
Naatu orot ana ub afa fotan wanawanan hire’er ana itinin i sabuw iyab tur tenonowar , baise iti tafaram ana yasisir isan tibiyababan naatu totobuyoy hai not ebikwaris imih tur ana ro’on men emamatar .
| Bible_taxi1500 | Latn | aai_Latn |
Baise orot ana ub me gewasin yan ta’asiy hire’ere ana itinin i sabuw iyab Tur Gewasin tenowar naatu naniyan tabai tiw tehahamu , afa ro’oh 100 , afa 60 , afa 30 . ”
| Bible_taxi1500 | Latn | aai_Latn |
Jesu oroubon tabo iti na’atube eo , “ Mar ana aiwob i iti na’atube , ana veya ta orot ana ub bow in ana masawamaim tanum .
| Bible_taxi1500 | Latn | aai_Latn |
Baise gugumin sabuw etei hi’inu’in ufut , orot ana rakit mowan fotan kakafih bow na sanabey wanawanah tanum naatu bihir .
| Bible_taxi1500 | Latn | aai_Latn |
Sanabey hikuboubunih hiyey wanawanahimaim fotan kakafih auman hikubounih bairi hiyen .
| Bible_taxi1500 | Latn | aai_Latn |
“ Orot ana bowayah hina hio , ‘ Regah , o ub gewasih a masawamaim itanum , baise aisim fotan kakafih auman hikuboubunih teyey ? ’
| Bible_taxi1500 | Latn | aai_Latn |
“ Orot iyafutih eo , ‘ Rakit sabuw afa hisinaf . ’ Naatu akir wairafih hibatiy hio , ‘ Bo kukokok anan fotan ana uyarir ? ’
| Bible_taxi1500 | Latn | aai_Latn |
“ Orot iyafutih eo , ‘ En . Fotan kakafih kwana’u’uyarir boro sanabey afa auman kwana’uyarir .
| Bible_taxi1500 | Latn | aai_Latn |
Imih kwaihamiyih bairi hinayen hiniw naatu tarin ana veya boro tarayah aniyafarih hinan , fotan wan hinatar hinafatum hinabow hinan hina’afusar , imaibo sanabey hinatar hinabow hinan bar hinaya . ’ ”
| Bible_taxi1500 | Latn | aai_Latn |
Jesu ana oroubon tabo eo , “ Mar ana aiwob ana itinin ta i iti na’atube , orot ana ai momor ro’on kikimin maiyow bai in ana masaw yan tanum .
| Bible_taxi1500 | Latn | aai_Latn |
Iti ai ro’on i men ai ro’on afa gagamih na’atube’emih , baise tanum kuboun yey ana veya’amaim ra’at ai gagamin na’in matar naatu mamu hina famefamenamaim hibatar hima . ”
| Bible_taxi1500 | Latn | aai_Latn |
Jesu iban oroubon tabo eo maiye , “ Mar ana aiwob itinin ta i iti na’atube . Babin yeast ebai ana faraw wanawanan eyai ekamat inu’in era’at eyey na’atube . ”
| Bible_taxi1500 | Latn | aai_Latn |
Jesu sawar iti etei isah i oroubonamaim eo sabuw rou’ay gagamin bi’obaiyih ; ana bai’obaiyenamaim i mar etei oroubonamaim sabuw bi’obaiyih .
| Bible_taxi1500 | Latn | aai_Latn |
Iti na’atube sisinaf anayabin abisa dinab orot eo kikirum tan titurobe isan . “ Ayu i boro oroubonamaim anao sabuw hinowar , naatu tafaram mamatar ana buriburin men hisoso’ob etei anao hinanowar . ”
| Bible_taxi1500 | Latn | aai_Latn |
Jesu sabuw rou’ay ihamiyih naatu na bar wanawanan run , ana bai’ufununayah ufun hina hirun hibatiy hio , “ Masaw yan fotan kakafin ana oroubon i kukubuna anowar . ”
| Bible_taxi1500 | Latn | aai_Latn |
Jesu iyafutih eo , “ Orot ub gewasih tatanum i Orot Natun .
| Bible_taxi1500 | Latn | aai_Latn |
Masaw ana itinin i tafaram , naatu ub gewasin i sabuw iyab mar ana aiwob isan tebowabow , naatu ub kakafin i Demon Kakafin natunatun .
| Bible_taxi1500 | Latn | aai_Latn |
Naatu rakit orot ub kakafin bai na masaw yan tatanum i Demon Mowan . Naatu masaw biyamur i mar yomanin na’atube , masaw fourayah i God ana tounamatar .
| Bible_taxi1500 | Latn | aai_Latn |
“ Imih mar yomanin iti ub kakafih hi’uyarir hifatum hibow hin hi’a’afusar na’atube boro namatar .
| Bible_taxi1500 | Latn | aai_Latn |
Orot Natun boro ana tounamatar niyafarih hinatit , sinaf kakafih naatu sabuw iyab bowabow kakafin kura’ahih hima kakafih tisisinaf etei i ana aiwob wanawananamaim boro fotan kakafin na’atube hinatar hinafatum .
| Bible_taxi1500 | Latn | aai_Latn |
Naatu hinabow hinan wairaf wan hinaya hina’afusar , nati’imaim boro na’arahih wah takitak niwa’an hina’in hinarerey .
| Bible_taxi1500 | Latn | aai_Latn |
Imaibo God ana sabuw gewasih nabow mar ana aiwobomaim hinarun veya na’atube hinararan . Imih o yait tain nama’am iti tur inanowar .
| Bible_taxi1500 | Latn | aai_Latn |
“ Mar ana aiwob itinin ta i iti na’atube , orot ta nugunug hibun inu’in itin bai , naatu me nati nugunug titita’urimaim kair maiye ibun , naatu yasisir auman in ana sawar etei sabuw hitobon naatu matabir maiye na nati me tutubun na’atube .
| Bible_taxi1500 | Latn | aai_Latn |
“ Naatu mar ana aiwob itinin tabo iti na’atube . Orot sawar tobonayan wakek enunuwet na’atube .
| Bible_taxi1500 | Latn | aai_Latn |
Wakek nuwet inan wakek ta gewasin ana baiyan gagamin na’in tita’ur , naatu na ana sawar etei yataiten hitobon kabay bai in nati wakek tutubun na’atube .
| Bible_taxi1500 | Latn | aai_Latn |
“ Iban maiye mar ana aiwob i buwat na’atube . Orot siy bowayan ana buwat eya ema’am siy i yumatah ta ta te’ona’on .
| Bible_taxi1500 | Latn | aai_Latn |
Naatu buwat awan ekakaratan ana veya etab erun dones yan ema siy gewasih ikiyarir fetan iwan , naatu kakafih ikiyarir ebow ebis rouruwen na’atube .
| Bible_taxi1500 | Latn | aai_Latn |
Imih mar yomanin nanan itinin i boro nati na’atube . God boro ana tounamatar niyafarih hinatit hinan sabuw gewasih wanawanahimaim sabuw kakafih hinabow
| Bible_taxi1500 | Latn | aai_Latn |
wairaf wan hiyara’aten na’arahih hina’in hina rerey wah takitak niwa’an . ”
| Bible_taxi1500 | Latn | aai_Latn |
Jesu ibatiyih eo , “ Oroubon iti ao’oban naniyah kwabow ? ” Ana bai’ufununayah hiya’afut hio , “ Naniyah abow . ”
| Bible_taxi1500 | Latn | aai_Latn |
Naatu Jesu iuwih eo , “ Isan imih , ofafar bai’obaiyenayan orot yait mar ana aiwob isan bai’obaiyen hibitin i bar matuwan matar , imih nati bar wanawanan ana sawar boubuh naatu atamanih etei boro nayataiten . ”
| Bible_taxi1500 | Latn | aai_Latn |
Jesu iti oroubon eo hinonowar ufunamaim nati efan itumar ,
| Bible_taxi1500 | Latn | aai_Latn |
naatu remor na i ana bar meraramaim tit Kou’ay Bar ta wanawanan run , busuruf sabuw i’obaibiyih . Naatu sabuw hima hinonowar hifofor hio , “ Iti orot ana ukwar rerekab naatu ina’inanen sinaf isan ana fair i menamaim bow ?
| Bible_taxi1500 | Latn | aai_Latn |
Iti orot tamah i bar wowabayan naatu hinah i Mary naatu James , Joseph , Simon , Judas i taitin .
| Bible_taxi1500 | Latn | aai_Latn |
Naatu taitin baibitar auman bairit iti tama’am , imih iti sawar etei i menamaim bow ? ”
| Bible_taxi1500 | Latn | aai_Latn |
Iti na’atube hio hina’ufut hin . Jesu iuwih eo , “ Dinab orot tafaram afa’amaim i tekakafiy , baise i ana bar meraramaim naatu i tain tuwan i men tekakafiy . ”
| Bible_taxi1500 | Latn | aai_Latn |
Naatu nati’imaim men ina’inan moumurih sinafumih , anayabin nati sabuw aurih baitumatum en .
| Bible_taxi1500 | Latn | aai_Latn |
Nati ana veya’amaim Herod tafaram Galilee ana kaifayan orot Jesu bowabow ana tur nowar .
| Bible_taxi1500 | Latn | aai_Latn |
Naatu ana orot ukwarih hai tur eowen eo , “ Ni’i orot i John Baptist , morobone yawas maiye , imih fair bai nati ina’inan isisinaf . ”
| Bible_taxi1500 | Latn | aai_Latn |
Herod i John Baptist bai fatum in dibur yari’iy aawan Herodias baiyasisirin isan .
| Bible_taxi1500 | Latn | aai_Latn |
John tur fokarin maiyow Herod Herodias i tain Philip aawan bai bi’aawan isan gam iu , “ O i ofafar iastu’ub tai aawan ibai i’awan . ” Tur fokarin iti eo isan Herod yan bai dibur yari’iy .
| Bible_taxi1500 | Latn | aai_Latn |
Herod kok i John ta’asabun , baise Jew sabuw isah bir , anayabin John hi’i’itin i dinab orot ta na’atube .
| Bible_taxi1500 | Latn | aai_Latn |
Naatu Herod ana tufuw isan hibiyasisir ana veya’amaim , Herodias natun babitai run sabuw rou’ay gagamin nahimaim benaben , Herod itin iyasisir gagamin maiyow .
| Bible_taxi1500 | Latn | aai_Latn |
Naatu taiyuwin isan eo baifaro babitai eomatan eo , “ Abisa kukokok boro anit ? ”
| Bible_taxi1500 | Latn | aai_Latn |
Naatu babitai hinah ana turamaim na eo , “ Ayu akokok boun John Baptist ukwarin tew yan iniwan inab inan initu . ”
| Bible_taxi1500 | Latn | aai_Latn |
Aiwob orot iti tur nonowar i uwan yi , baise sabuw rou’ay gagamin matahimaim eomatan , imih ana baiyowayah orot iuwih babitai ana kokok hisinaf .
| Bible_taxi1500 | Latn | aai_Latn |
John dibur bar wanawananamaim ma’am hin sikan hi’afuw ,
| Bible_taxi1500 | Latn | aai_Latn |
ukwarin tew yan hiwan hibai hina babitai hitin , bai in hinah itin ( so’ob John i morob ) .
| Bible_taxi1500 | Latn | aai_Latn |
John ana bai’ufununayah hina biyan hibai hin hiyai , imaibo hin Jesu ana tur hiowen .
| Bible_taxi1500 | Latn | aai_Latn |
Jesu John ana tur nonowar ufunamaim , wa bai akisinamo efan nautanubinamaim in . Baise sabuw menamaim inan i ana tur hinowar , ababawat bar merar ta ta hirun hitit hi’ufunun hin .
| Bible_taxi1500 | Latn | aai_Latn |
Jesu wa biyut ana veya nuwanuw sabuw rou’ay gagamin maiyow i’itih iyababan , naatu hai sabuw sawusawuwih hibow hinan etei iyayawasih .
| Bible_taxi1500 | Latn | aai_Latn |
Veya re birabirab auman Jesu ana bai’ufununayah hin hiu , “ Veya i re sawar . Igewasin sabuw iniyafarih hinan bar merar yubinamaim bay hinatobon hinaa hinayawas . ” ( Anayabin iti efan i arar yan sabuw en ) . ”
| Bible_taxi1500 | Latn | aai_Latn |
Jesu iyafutih eo , “ Men karam asir ana’uwih hinan . Gewasin , kwa a efanamaim bay kwana’itin kwanitih hina hinayawas . ”
| Bible_taxi1500 | Latn | aai_Latn |
Baise hiya’afut hio , “ Aki ai efanamaim rafiy fafar etei umat roun naatu siy rou’ab na’atumo ti’inu’in , men karam boro iti sabuw rou’ay gagamin anituwih . ”
| Bible_taxi1500 | Latn | aai_Latn |
Jesu eo , “ Kwabow kwana kwaitu . ”
| Bible_taxi1500 | Latn | aai_Latn |
Naatu sabuw iuwih fotan yan himare , imaibo Jesu rafiy fafar umat roun , siy rou’ab auman bow au mar nuw ra’at , God ana merar yi sawar , basit rafiy imseseb ana bai’ufununayah itih , naatu ana bai’ufununayah hibow sabuw hifaramih hi’aa .
| Bible_taxi1500 | Latn | aai_Latn |
Sabuw etei hi’aa yah iw , naatu ana bai’ufununayah bay rebareb hi’aa hi’inu’in hibow hibiwan sakasak etei 12 hiwan foten .
| Bible_taxi1500 | Latn | aai_Latn |
Orot iti bay hi’aa hibiyab etei 5,000 kek babin men auman hiyabamih .
| Bible_taxi1500 | Latn | aai_Latn |
Jesu matan kabiy ana bai’ufununayah iuwih wa hibai wan hirabon hin harew kukuf rewan rounane na’at . Naatu Jesu ma sabuw iyafarih hai au bar hin .
| Bible_taxi1500 | Latn | aai_Latn |
Sabuw iyafarih hinan ufut akisinamo yen in oyawamaim yoyoban isan . Naatu nati’imaim , akisinamo ma’am mar bu’u’um .
| Bible_taxi1500 | Latn | aai_Latn |
Iti ana veya’amaim ana bai’ufununayah i hire hin hikukuyowen ana veya yabat misir wa rab naatu kotar nahine na kufutih .
| Bible_taxi1500 | Latn | aai_Latn |
Mar sibisib auman Jesu riy tafanamaim bat ana bai’ufununayah isah remor na .
| Bible_taxi1500 | Latn | aai_Latn |
Riy tafan bat remor nan ana bai’ufununayah hi’i’itin ana maramaim , hai bir ra’at hio , “ Iti i wagabur mowan . ” Hikirir hirerey .
| Bible_taxi1500 | Latn | aai_Latn |
Baise Jesu mar ta’imon eaf eo , “ Men kwanabir , ayu anan . ”
| Bible_taxi1500 | Latn | aai_Latn |
Naatu Peter iya’afut eo , “ Anababatun o na’at , basit ku’uwu riy tafan abat ana biya atit . ”
| Bible_taxi1500 | Latn | aai_Latn |
Jesu eo , “ Kuna . ” Peter wa afe’en isure riy tafan bat in Jesu biyan tit .
| Bible_taxi1500 | Latn | aai_Latn |
Baise kotar gagamin bababin naniyan bai , ana bir ra’at , basit busuruf unun re , re’ere auman Regah isan ererey eaf eo , “ Regah kwiyawasu . ”
| Bible_taxi1500 | Latn | aai_Latn |
Jesu mar ta’imon eof nunuw uman bai iu eo , “ A baitumatum men nikikimin , aisim kukakasiy . ”
| Bible_taxi1500 | Latn | aai_Latn |
Naatu hairi wa tafan hiyey ana veya kotar bababin nutanub .
| Bible_taxi1500 | Latn | aai_Latn |
Imaibo bai’ufununayah wa tafan hima’am Jesu hibora’ah hio , “ O i anababatun God Natun ! ”
| Bible_taxi1500 | Latn | aai_Latn |
Hirabon hina rewan rounane hitit naatu hin Genesaret , imaim hai wa hitain yen .
| Bible_taxi1500 | Latn | aai_Latn |
Naatu nati’imaim sabuw Jesu hi’i’inan ana veya , tur hiyafar nati tafaram wanawanan bar merar gidigidihimaim , sabuw sawusawuwih etei hibow hina Jesu biyan hitit .
| Bible_taxi1500 | Latn | aai_Latn |
Naatu ana faifuw taininawat butubunin isan hifefeyan , naatu sabuw iyab ana faifuwawat hibubutubun i etei hiyawas .
| Bible_taxi1500 | Latn | aai_Latn |
Pharisee naatu Ofafar Bai’obaiyenayah afa Jerusalemane hina Jesu hibatiy hio ,
| Bible_taxi1500 | Latn | aai_Latn |
“ Aisim o a bai’ufununayah , bai’obaiyen ata a agir hibitit men tebobosiyasiyar , naatu umah sauwena’e ere kato auman bay te’au ? ”
| Bible_taxi1500 | Latn | aai_Latn |
Jesu iyafutih eo , “ Bo kwa aisim God ana obaiyunen tur kwa’astu’ub uwatanah hai binanakwar kwabi’ufunun ?
| Bible_taxi1500 | Latn | aai_Latn |
Anayabin God eo , ‘ Hinat tamat kwanakakafiyih ’ naatu ‘ yait hinah tamah isan tur kakafin na’u’uwih i boro hina’asabun namorob . ’
| Bible_taxi1500 | Latn | aai_Latn |
Baise kwa a bai’obaiyenamaim , orot ta boro hinat tamat isah iti na’atube inao , ‘ Sawar iti o atabibaisi i God ana siwaramih ayai , imih boro men karam anibaisi . ’
| Bible_taxi1500 | Latn | aai_Latn |
Sinaf iti na’atube’eban hinat tamat kwakakafiyih ? En ! Baise , kwa asinaf iti’imaim God ana obaiyunen tur kwayara’iy kwa taiyuw abai’obaiyen kwabi’ufunun .
| Bible_taxi1500 | Latn | aai_Latn |
Wanawan rerekabih ! Isaiah i tur anababatunamaim kwa isa eo kirum ,
| Bible_taxi1500 | Latn | aai_Latn |
‘ Iti sabuw ufurihiwat ayu tirursagiyu , baise hai notamaim i ef yok na’in tema’am .
| Bible_taxi1500 | Latn | aai_Latn |
Hai kwafiren ayu isou i wanawanan nikuwat ; men basit orot hai notamaim ofafar hikikirum sabuw kwati’obaiyih hiti’ufunun . ’ ”
| Bible_taxi1500 | Latn | aai_Latn |
Imaibo Jesu rou’ay eaf ayuwih iuwih eo , “ Abisa ao kwananutanub kwananowar naatu kwanasinaftobon yabin kwanab .
| Bible_taxi1500 | Latn | aai_Latn |
Abisa orot awanamaim erur i men biyan ebobokarit , baise abisa orot awanamaim etitit i biyan ebobokarit . ”
| Bible_taxi1500 | Latn | aai_Latn |
Imaibo bai’ufununayah hina Jesu hibatiy , “ Pharisee abisa i’o isan hai naniyan ibi’afiy iso’ob ? ”
| Bible_taxi1500 | Latn | aai_Latn |